Kamion se zaletio na sajam: 45 ozlijeđenih, 12 judi je poginulo

Njemački ministar unutarnjih poslova Thomas de Maizière kazao je kako još nisu spremni tragediju prozvati napadom, ali postoje indicije da se ne radi o nesreći

<p><em>Najnovije informacije:</em></p><p><strong>7.00</strong> - Broj mrtvih porastao je na 12.</p><p><strong>1.20 sati - </strong>Berlinska policija završila je očevid. Kazali su kako je poginulo devetero ljudi, a 45 ozlijeđenih je prevezeno u bolnice. Njemački ministar unutarnjih poslova <strong>Thomas de Maizière</strong> kazao je kako još nisu spremni tragediju prozvati napadom, ali postoje indicije da nije bila nesreća. </p><p>Poljska tvrtka čiji je kamion kaže da je vozač (37) nestao. Vlasnik kompanije <strong>Lukasz Wasik </strong>rekao je da je prevozio čelik. </p><p>- Tvrtka u koju je trebao dostaviti čelik nije mogla danas primiti robu te su vozaču kazali da se vrati u utorak ujutro i pričeka negdje u Berlinu. Izgubili smo kontakt s njim oko 15 sati. Ne znamo što se dogodilo s njim - jesu li ga uzeli za taoca, ubili. Ne znamo ništa. Zabrinuti smo za njega. Koja tragedija - rekao je Wasik, prenosi <a href="https://www.theguardian.com/world/live/2016/dec/19/berlin-truck-crash-christmas-market-live">Guardian</a>.<br/> </p><p><strong>23.20 sati -</strong> Ovo je strašan čin i unosi nemir među ljude. Strašno je što se ovo može dogoditi bilo kad i bilo gdje. Majka sam dvoje djece. U šoku smo. Ovo se nije do sad dogodilo u Berlinu. Brojni ljudi su nam se javili da su dobro, ali nemamo svjedoka iz Hrvatske s mjesta tragedije. Jedino imamo informacije koje je svima dala policija, rekla nam je <strong>Sonja Breljak</strong> s portala Hrvatski Glas Berlina.</p><p><strong>23.12 sati </strong>Berlinska policija objavila je broj telefona na koji možete nazvati ako ste zabrinuti za nekog u Berlinu <strong>0049 (0)30 4664 4664.</strong></p><p><strong>22.42 sati </strong>Njemački ministar unutarnjih poslova ističe da još nisu poznati razlozi zbog kojih se kamion zaletio u ljude i još se ne zna je li riječ o nesreći ili napadu. </p><p>_______________________________________</p><p>Devetoro ljudi ubijeno je, a deseci su ranjeni u ponedjeljak navečer u <strong>napadu kamionom na božićni sajam u Berlinu, </strong>objavila je njemačka policija.</p><p>"Možemo potvrditi da je<strong> devetoro ljudi ubijeno i da su mnogi ozlijeđeni</strong>. U tijeku je istraga", objavila je policija na Twitteru.</p><p><strong>Vozača su uhitili, a suvozač je umro na mjestu, </strong>potvrdila je policija, prenosi <a href="http://www.independent.co.uk/news/world/europe/berlin-christmas-market-live-updates-lorry-deadly-killing-police-terror-attack-latest-a7485361.html">Independent</a>.</p><p>Policija je izvijestila da se nepoznata osoba zabila kamionom na ljude na božićnom sajmu na trgu Breitschedplatzu, u vrijeme kada se najviše ljudi okupilo pored tradicionalnih štandova s božićnim proizvodima, hranom i pićem. </p><p>U mnogim njemačkim gradovima gdje se održavaju tradicionalni božićni sajmovi koje posjećuju brojni domaći i strani turisti ove su godine pojačane mjere sigurnosti.</p><h2>'Scene su užasne'</h2><p>- Ljudi su vrištali, bacili sve što su nosili i bježali s puta kamionu. Sve je bilo vrlo brzo, ali vrlo intenzivno. Nismo znali što se događa, kamion je samo skrenuo prema masi ljudi. Vidjela sam kako kamion prolazi kroz sajam i kako je pregazio nekoliko ljudi koji su završili pod kotačima. Situacija je bila potpuno luda, ali je policija brzo došla i udaljila ljude s prostora Božićnog sajma - rekla je svjedokinja za CNN.</p><p>Na pitanje kako je scena izgledala nakon što se kamion zaustavio, kratko je rekla:</p><p>- Nakon što je kamion stao, ljudi su plakali, a mnogi su u šoku gledali strašne ozljede. No, spasilačke službe izuzetno su brzo reagirale i došle u pomoć ljudima.</p><p>- Scene su užasne. Nekoliko ljudi je još ispod kamiona - rekao je svjedok za CNN koji tvrdi da kamion nije usporio u trenutku kada je naletio na ljude.</p><p>- Ja sam tu tri kilometra od toga, na poslu. Nisam imala pojma, nego su se svi strčali da vide što je bilo i sad nemamo signal i ne možemo ništa vidjeti. Ne znam još ništa - kazala nam je Zagrepčanka Ivana koja radi u Berlinu.</p><h2>Policija: Riječ je o terorističkom napadu</h2><p>Policija je za DPA potvrdila da se ovaj čin tretira kao<strong> teroristički napad.</strong> Građanima poručuju da ostanu u domovima.</p><p>— Tennessee GOP (@TEN_GOP) <a href="https://twitter.com/TEN_GOP/status/810933712225529856">December 19, 2016</a></p><p>Gradonačelnik Berlina i njemački ministar unutarnjih poslova brifirali su kancelarku Angelu Merkel o najnovijim zbivanjima.</p><h2>Sličan napad u Nici ovog ljeta</h2><p>U srpnju ove godine 86 ljudi je poginulo, a više od 100 ih je ranjeno nakon što se kamion zabio u gomilu koja je na promenadi u Nici gledala vatromet povodom proslave francuskog nacionalnog praznika Dana Bastilje.</p><p>Kamion je vozio Mohamed Lahouaiej Bouhlel (31). Radi se o francuskom državljaninu porijeklom iz Tunisa s adresom u Nici. Policiji je bio poznat po manjim kaznenim djelima, ali ne po terorizmu. </p><p>Odgovornost za taj napad je preuzela Islamska država.</p>